b'\n_START_ARTICLE_\nPercy Jackson & lyntyven\n_START_SECTION_\nPlot\n_START_PARAGRAPH_\nPercy Jackson (Logan Lerman) er ordblind dreng med ADHD. Han er p\xc3\xa5 en skoleudflugt til et museum og bliver undervist om gr\xc3\xa6sk mytologi af Mr. Brunner (Pierce Brosnan) sammen med sin bedste ven Grover (Brandon T. Jackson). Percys engelskvikar, mrs. Dodds (Maria Olsen) vil tale med ham under rundvisningen. Hun viser sig at v\xc3\xa6re en flyvende furie og truer med at sl\xc3\xa5 ham ihjel hvis ikke han fort\xc3\xa6ller hvor "tordenkilen" er. Brunner og Grover hj\xc3\xa6lper ham, da Brunner truer med at dr\xc3\xa6be furien. Brunner beder Grover om at tage Percy hjem til hans mor. Derhjemme bliver Percys overdovne papfar Gabe (Joe Pantoliano) sur da Percy provokerer ham. Grover sl\xc3\xa5r ham ned med sine krykker s\xc3\xa5 Gabe besvimer. Percy, Grover og Sally (Percys mor, Chaterine Keener) rejser ud til den hemmelige Halvblods-lejr. Men de bliver angrebet af en minotaurer og Sally d\xc3\xb8r. Percy f\xc3\xa5r dr\xc3\xa6bt minotauren, men besvimer bagefter. Efter tre dage v\xc3\xa5gner Percy op i Halvblods-lejren. Her m\xc3\xb8der han Grover, der er en satyr og Brunner, som er den kendte kentaur Chiron. Percy bliver tr\xc3\xa6net p\xc3\xa5 Det bl\xc3\xa5 hold i lejren hvor lederen Luke (Jake Abel), s\xc3\xb8n af guden Hermes v\xc3\xa6lger ham til holdet og de bliver derfor kammerater. Percy sikrer holdet sejr da han overvinder Det r\xc3\xb8de holds bedste kriger Annabeth (Alexandra Daddarrio), datter af visdoms-gudinden Athene. Percy finder tidligere ud af at han er s\xc3\xb8n af havguden Poseidon (Kevin McKIdd) og anklaget for at have stj\xc3\xa5let Zeus\' (Sean Bean, gudekongen) tordenkile, verdens mest magtfulde v\xc3\xa5ben. Hades (underverdenens gud, Steve Coogan) bryder ind som en d\xc3\xa6mon og fort\xc3\xa6ller at han har Sally i sin varet\xc3\xa6gt og vil gerne bytte hende ud med kilen. Percy (der vil redde Sally), Grover og Annabeth (som vil hj\xc3\xa6lpe) rejser med hj\xc3\xa6lp fra Luke ud i USA for at finde tre af Persefones perler s\xc3\xa5 de kan tnelumboransporteres tilbage fra Hades igen. Ved hj\xc3\xa6lp af Lukes kort finder de stedet hvor den f\xc3\xb8rste perle er gemt. De finder ud af at de er i Medusas (Uma Thurman) hule. Percy sk\xc3\xa6rer hovedet af Medusa ved hj\xc3\xa6lp af Chirons sv\xc3\xa6rd (der kan formes som en lille kuglepen). Medusa havde perlen p\xc3\xa5 sit h\xc3\xa5ndled og de tager den f\xc3\xb8rste perle og hovedet der kan forstene folk. De tager til Nashville. P\xc3\xa5 turen finder de ud af at Percy er efters\xc3\xb8gt af politiet. De finder den anden perle om natten p\xc3\xa5 et museum i panden af en kopi af Athene Parthenos-statuen. Reng\xc3\xb8ringsfolkene smelter sig om til uhyret hydra og det indleder en kamp. Grover forstener hydraen med hovedet. Nu skal de have den sidste perle i et kasino i Las Vegas. Percy finder ud af at de er blevet holdt hen af de s\xc3\xa5kaldte Lotusblomster og har v\xc3\xa6ret i kasinoet i fem dage. De finder den sidste perle og derefter indgangen til Hades i Hollywood. De betaler f\xc3\xa6rgemanden Cherion og kommer til Hades og hans hustru Persefones palads. Hades opdager kilen i Percys skjold og vil dr\xc3\xa6be dem alle fire (inklusiv Sally). Persefone g\xc3\xb8r Hades bevidstl\xc3\xb8s med kilen. Grover bliver i paladset da perlerne kun kan transportere en ad gangen. Da de alle tre n\xc3\xa5r til portalen (som er en elevator) kommer Luke med sine vingesko og afsl\xc3\xb8re sig selv som lyntyven. Percy besejrer Luke og de tager til Olympen, gudernes bjerg og hjem. Percy giver kilen til Zeus og genforenes med sin far Poseidon. Zeus f\xc3\xa5r Grover ud fra underverdenen. Percy bor nu i Halvblods-lejren. Percy har, efter rulleteksterne, gemt Medusas hoved i Sallys hus og Gabe bliver forstenet.'